Uberi ja maksuameti vahelise koostöö peamine eesmärk on teha riigiga suhtlemine Uberi partneritele-juhtidele võimalikult lihtsaks, ütles Uber Estonia juht Enn Metsar.
Taksoteenust pakkuva Uberi ja maksuameti vaheline koostöö on pilootprojekt, mille käigus töötakse välja ühiselt tehnilised lahendused Uberi partnerite ehk autojuhtide tulusid puudutavate andmete edastamiseks Uberi äpi kaudu maksuametile. "Peamine eesmärk on teha riigiga suhtlemine Uberi partneritele-juhtidele võimalikult lihtsaks," põhjendas Metsar, miks nad on sellisele koostööle läinud.
Ka maksu- ja tolliameti peadirektori asetäitja Egon Veermäe tõi peamise nendepoolse koostöö tegemise põhjusena välja, et tehniliste arenduste kaudu muuta teenust pakkuvale inimesele suhtlemine maksuametiga heas mõttes teisejärguliseks.
Pikemalt saab lugeda Äripäeva veebist.